CELEX: 62014CN0151
Language: et
Date: 2014-03-31 00:00:00
Title: Kohtuasi C-151/14: 31. märtsil 2014 esitatud hagi – Euroopa Komisjon versus Läti Vabariik

26.5.2014   
            
            
               ET
            
            
               Euroopa Liidu Teataja
            
            
               C 159/19
            
         31. märtsil 2014 esitatud hagi – Euroopa Komisjon versus Läti Vabariik
   (Kohtuasi C-151/14)
   2014/C 159/26
   Kohtumenetluse keel: läti
   
      Pooled
   
   
      Hageja: Euroopa Komisjon (esindajad: I. Rubene ja H. Stølbæk)
   
      Kostja: Läti Vabariik
   
      Hageja nõuded
   
   
               —
            
            
               otsustada, et notari ülesandeid, nagu need on praegu määratletud Läti õiguskorras, ei saa pidada liikmesriigi avaliku võimu teostamisega seotuks Euroopa Liidu toimimise lepingu artikli 51 esimeses lõigus ette nähtud erandi tähenduses, ja sellest tulenevalt tunnistada, et kuna Läti Vabariigi õigusnormides on notari ametisse nimetamise tingimusena ette nähtud kodakondsuse nõue, siis tekitavad need õigusnormid aluslepingu artiklis 49 keelatud diskrimineerimise kodakondsuse alusel.
            
         
               —
            
            
               tunnistada, et kuna Läti Vabariik on notari ametisse nimetamise tingimuseks seadnud kodakondsuse nõude, siis on Läti Vabariik rikkunud aluslepingu artiklist 49 tulenevaid kohustusi.
            
         
               —
            
            
               mõista kohtukulud välja Läti Vabariigilt.
            
         
      Väited ja peamised argumendid
   
   Komisjon väidab, et kodakondsuse nõue notari kutsealale pääsemiseks on diskrimineeriv ja piirab ebaproportsionaalselt asutamisvabadust. Seetõttu on Läti Vabariik rikkunud Euroopa Liidu toimimise lepingu artiklist 49 tulenevaid kohustusi.
   Komisjon väidab, et Läti Vabariigi õigusnormides notarile antud ülesanded ei ole oma laadilt seotud avaliku võimu teostamisega ja et sellest tulenevalt ei ole kodakondsuse nõue notari kutsealale pääsemiseks põhjendatav Euroopa Liidu toimimise lepingu artiklis 51 ette nähtud erandiga.